|  |  |  |  |  |
| --- | --- | --- | --- | --- |
| **CARTA DE COMPROMÍS**  **ESCOLA FORT PIENC**  La Carta de Compromís Educatiu és un document normatiu que hem de tenir tots els centres educatius i que té com a finalitat potenciar la comunicació, la participació, la implicació, el compromís i la coresponsabilitat entre els centres i les famílies en l'educació d'infants. | I, perquè així consti, i amb l’acord de les dues parts interessades, signem aquesta carta de compromís educatiu.  El Centre La família (pare, mare o tutor/a)  Nom, cognoms i signatura Nom, cognoms i signatura  L’equip docent i la Directora Lourdes Mateu Navarro, juntament amb el/la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pare, mare o tutor/a de l’infant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ amb data \_\_\_\_\_\_\_\_\_\_\_\_\_\_\_\_\_\_\_\_\_\_, signen el següents compromisos per tal que l’educació de l’infant sigui compartida entre família i escola. |  |  |  |

|  |  |  |  |  |
| --- | --- | --- | --- | --- |
| **COMPROMÍS PER PART DEL CENTRE**   * Vetllar per mantenir la línia pedagògica per tal de contribuir al desenvolupament integral dels nostres infants, tot respectant la seva naturalesa i necessitats, procurant un creixement harmònic. * Informar les famílies del projecte educatiu de l’escola, del document sobre la convivència i de les normes de funcionament i d’organització i facilitar canals de participació i intercanvi durant l’elaboració dels mateixos. * Compartir amb la família i l’alumne/a els criteris d’avaluació que es porten a terme al centre, fer-ne una valoració objectiva i continuada del seu progrés personal, social i acadèmic. Procurar la comunicació entre família i escola en relació a l’evolució de l’infant. * Vetllar pel bon funcionament i per la continuïtat del treball compartit entre família-escola, per tal de compartir el procés educatiu dels infants. * Oferir una escola acollidora i inclusiva, respectant la diversitat dels infants, les famílies i els docents, fent una escola per a tots i totes. * Vetllar per l’equitat i igualtat d’oportunitats dels infants, creant entorns per aprendre a conviure. |  | **COMPROMÍS PER PART DE LA FAMÍLIA**   * Respectar i col·laborar en el Projecte Educatiu de Centre (PEC) a través dels canals de participació que ofereixi l’escola. Conèixer de primera mà els criteris metodològics, organitzatius i de funcionament i respectar-los, tenint present en tot moment les tasques, funcions i responsabilitats de cada persona dins de l’escola. * Interessar-se per la vida de l’escola (portes obertes, reunions de famílies, entrevistes, setmana de famílies, entre d’altres) i acompanyar al vostre fill o filla afavorint entorns d’aprenentatge i de creixement personal. * Comunicar al centre les informacions rellevants que puguin incidir en el procés d’ensenyament i aprenentatge de l’alumne/a. Vetllar per les actuacions compartides amb l’equip docent i generar relacions de complicitat que afavoreixin el desenvolupament de l’infant. * Garantir els hàbits d’higiene, d’ordre i de puntualitat i l’assistència diària al centre. * Vetllar perquè el vostre fill o la vostra filla sigui respectuós/a amb les normes de funcionament del centre i de convivència en tots els entorns educatius. * Adreçar-se directament al tutor/a, i si s’escau a la direcció, per contrastar discrepàncies, coincidències o suggeriments en relació amb les activitats educatives de l’alumnat. |  |  |